चढ़ने के दौरान ही दराज़ नीचे गिर जाता है और उसके नीचे एक बच्चा दब जाता है. वीडियो में वह भारी फर्नीचर के नीचे बुरी तरह से दबा छटपटाता दिख रहा है. इतने में दो साल का उसका भाई उस दराज़ को ज़ोर लगाकर ऊपर की तरफ उठाता है और वह बच्चा निकल जाता है. लड़के के माता-पिता रिकी और केली शॉफ ने कहा कि वे इस वीडियो को शेयर करने में हिचक रहे थे लेकिन बाद में इसे साझा करने का फ़ैसला किया. इन्होंने कहा लोग इसे देखकर जागरूक होंगे. इन्होंने कहा कि सभी माता-पिता का इसका ख़याल रखना चाहिए कि घर में ऐसे असुरक्षित और ख़तरनाक फर्नीचर न हों. सीबीसी से बात करते हुए केली और रिकी ने कहा कि उन्होंने फर्नीचर गिरने की आवाज़ नहीं सुनी थी. उन्होंने कहा कि वीडियो फ़ुटेज देखने के बाद ही उन्हें इस हादसे के बारे में पता चला.      केयली ने कहा, ''मैं अंदर से हिल गई थी. मुझे लगा कि मैं इस दुनिया की सबसे ख़राब मां हूं. मैंने इसे अब दीवार से बांध दिया है. इसका हैंडल भी निकाल दिया है ताकि बच्चे फिर से इस पर चढ़ने की कोशिश न करें. मुझे लगता है कि हम अपने घर को पूरी तरह 'चाइल्डप्रूफ' नहीं बना सकते. हां, कुछ और काम कर सकती हूं ताकि बच्चों के लिए घर और सुरक्षित हो.''(बीबीसी हिन्दी के एंड्रॉयड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)